Biomembran - Wikipedia, déi fräi Enzyklopedie

# Biomembran

### Vu Wikipedia, der fräier Enzyklopedie.

Déi biologesch Membrane wéi z. B. d'Zellmembran bestinn aus Lipiden, Proteinen a Gluciden a verschiddene Proportiounen. Dës Moleküle bilden e sougenannte fluid mosaic (Singer an Nicholson, 1972).

## [Änneren] Zesummesetzung

### [Änneren] Lipide

Phospholipid

- De gréissten Deel vun de Lipiden an enger Biomembran si Phospholipiden, dës sinn amphipathesch, d.h. gläichzäiteg hydrophil (duerch e polare "Kapp") an hydrophob (duerch zwee apolar "Schwänz"). Si sinn an enger duebeler Schicht uguerdnet, an där déi hydrophob Deeler no banne gedréit sinn an déi polar Käpp op béide Säite mat dem Milieu ronderem a Kontakt sinn.

- Dernieft fënnt een och nach Cholesterol an de Biomembranen, dësen hëlleft d'Fluiditéit vum Ensembel ze reguléieren. Wann den Taux vu Cholesterol an enger Membran zouhëllt gëtt se manner fluid.

Lipidmembran

### [Änneren] Proteinen

- D'Proteinen an de Membrane kënnen intrinsek sinn d.h. een oder méi transmembranéis Domäner hu Stécker déi duerch d'Membran ginn, dës Domäner bestinn aus hydrophoben Aminosaieren an hunn eng α-Helix-Sekundärstruktur.
- Se kënnen och duerch e Lipid aus der Membran un dëser fixéiert sinn.
- Eng weider Méiglechkeet ass datt se duerch schwaach Bindungen (net-kovalent Bindungen) matt engem intrinseke Protein verbonne sinn, dëst sinn déi peripher Proteinen.

### [Änneren] Gluciden

D'Gluciden déi zu enger Membran gehéieren sinn entweder u Lipiden (Glykolipiden) oder u Proteinen (Glykoproteinen) festgemaach. Se bilden ë.a. de Glykokalyx (eng Schicht Gluciden déi an den externe Milieuën ragen).

## [Änneren] Fluiditéit

D'Fluiditéit vun de Biomembrane spigelt sech dodran erem datt hier Bestanddeeler säitlech kënnen diffuséieren, d.h. d'Membran net verloossen an net d'Säit wiesselen. Wat d'Phospholipiden méi gesiedegt Fettsaieren enthaalen, wat d'Membran méi steif ass, cis-ongesiedegt Fettsaieren dogéint erhéijen d'Fluiditéit. Wann et méi kal gëtt geet d'Produktioun vun ongesiedegte Fettsaieren an d'Luucht well d'Keelt d'Fluiditéit verklengert.

## [Änneren] Funktiounen

### [Änneren] Ofgrenzung an Isoléierung

### [Änneren] Kontroll vum Materieflux

### [Änneren] Emfang a Sende vu Signaler

### [Änneren] Verbindungen tëscht den Zellen

### [Änneren] Festmaachen vum Zytoskelett

## [Änneren] Literatur

- The fluid mosaic model of the structure of cell membranes , SJ Singer an GL Nicholson, Science 175: 720-731, 1972.
- Jacobson, Sheets, & Simpson: Revisiting the fluid mosaic model of membranes.

Science 268: 1441-1442, 1995. Eng Iwwersiicht, iwwer dat, wat an der Tëschenzäit mam Singer/Nicholson "flëssege Mosaik-Modell" geschitt ass.

- Singer S. J.: "The molecular organization of biological membranes" , in: Structure and

function of biological membranes, New York: Academic Press, S. 145-222, 1971.

Vun "http://lb.wikipedia.org../../../b/i/o/Biomembran.html"

Kategorie: Zytologie

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Česky
- Deutsch
- English
- Français
- 日本語
- Polski
- Русский